Karolos Papoulias

De Karolos Papoulias (gr.: Κάρολος Παπούλιας), gebuer de 4. Juni 1929 zu Ioannina, a gestuerwen de 26. Dezember 2021, war e griichesche Politiker.

Hie war vun 2005 bis 2014 Staatspresident vu Griicheland. Virdru war hien Deputéierten a vun 1985 bis 1989 a vun 1993 bis 1996 Ausseminister.

A sengem Jonktem huet de Papoulias Droit studéiert, ier en am Zweete Weltkrich an d'Resistenz gaangen ass fir géint déi däitsch Besatzung ze kämpfen. Wärend der Diktatur vun de Colonellen (1967-1974) huet e grad an Däitschland Asyl fonnt.

Duerno huet hien déi panhellenesch sozialistesch Partei (PASOK) matgegrënnt a gouf zweemol Ausseminister (1985-1989, 1993-1996).

Den 8. Februar 2005 gouf en op Propositioun vum konservative Premier Kostas Karamanlis zum President vun der Republik gewielt. Am Februar 2010 gouf en erëmgewielt.

2015 gouf de Prokopis Pavlopoulos säin Nofollger.

 Um Spaweck 

Kategorie:Gebuer 1929
Kategorie:Gestuerwen 2021
Kategorie:Staatspresidente vu Griicheland
Kategorie:Griichesch Ministeren
Kategorie:Griichesch Deputéiert
Kategorie:Groß-Stern des Ehrenzeichens für Verdienste um die Republik Österreich (1952)